CELEX: 62014TN0234
Language: lt
Date: 2014-04-11 00:00:00
Title: Byla T-234/14: 2014 m. balandžio 11 d. pareikštas ieškinys byloje Mammoet Salvage/Komisija

16.6.2014   
            
            
               LT
            
            
               Europos Sąjungos oficialusis leidinys
            
            
               C 184/37
            
         2014 m. balandžio 11 d. pareikštas ieškinys byloje Mammoet Salvage/Komisija
   
   (Byla T-234/14)
   2014/C 184/59
   Proceso kalba: olandų
   
      Šalys
   
   
      Ieškovė: Mammoet Salvage BV (Roterdamas, Nyderlandai), atstovaujama advokatų P. Kuypers ir A. Schadd)
   
      Atsakovė: Europos Sąjunga, atstovaujama Europos Komisijos
   
      Reikalavimai
   
   Ieškovė Bendrojo Teismo prašo:
   
               —
            
            
               visų pirma, konstatuoti Europos Sąjungos ir (arba) Europos Komisijos neveikimą,
            
         
               —
            
            
               nepatenkinus šio reikalavimo, įpareigoti Europos Sąjungą ir (arba) Europos Komisiją sumokėti sumas, kurios priklauso ieškovei,
            
         
               —
            
            
               nepatenkinus ir šio reikalavimo, įpareigoti Europos Sąjungą ir (arba) Europos Komisiją padengti ieškovės nuostolius,
            
         
               —
            
            
               visais trimis atvejais sustabdyti bylos nagrinėjimą trims mėnesiams remiantis Bendrojo Teismo procedūros reglamento 77 straipsniu po to, kai ieškovė gaus arbitražo sprendimą;
            
         
               —
            
            
               priteisti iš Europos Sąjungos ir (arba) Europos Komisijos bylinėjimosi išlaidas ir neteismines išlaidas.
            
         
      Ieškinio pagrindai ir pagrindiniai argumentai
   
   2010 m. ieškovė laimėjo Europos plėtros fondo finansuojamą konkursą dėl 74 laivų liekanų pašalinimo iš Mauritanijos uosto. Už finansavimo sutartį, sudarytą tarp Mauritanijos ir ieškovės, Europos Komisijos vardu laidavo ambasadorius ir Europos Sąjungos atstovybės Mauritanijoje vadovas. Dėl laidavimo už sutartį atsakovė netapo šios sutarties šalimi, bet prisiėmė įsipareigojimą apmokėti atliktus darbus.
   Grįsdama ieškinį ieškovė nurodo tris pagrindus:
   
               1.
            
            
               Pirmasis ieškinio pagrindas, susijęs su atsakovės neveikimu
               Sutartyje, sudarytoje tarp ieškovės ir Mauritanijos, yra nuostata, pagal kurią Sąjungos pareiga apmokėti pasibaigia vėliausiai po 18 mėnesių nuo darbų atlikimo pabaigos. 2013 m. gruodžio 4 d. ieškovė paprašė Mauritanijos ir Europos Sąjungos atstovybės pratęsti šį terminą. Atsakovė neatsakė į šį prašymą imtis veiksmų.
            
         
               2.
            
            
               Antrasis ieškinio pagrindas, susijęs su Europos Komisijos laidavimu už sutarties finansavimą
               Ieškovė mano, kad darbai užbaigti ir prašo Bendrojo Teismo įpareigoti atsakovę apmokėti neapmokėtas sąskaitas, t. y. sumas, kurios mokėtinos ieškovei už jos atliktus darbus.
            
         
               3.
            
            
               Trečiasis ieškinio pagrindas, susijęs su Europos Sąjungos deliktine atsakomybe
               Jei Bendrasis Teismas manytų, kad Europos Sąjungai nustatytas apmokėjimo terminas pasibaigė, ieškovė Bendrojo Teismo prašo įpareigoti atsakovę padengti nuostolius, kurių suma lygi neapmokėtų sąskaitų sumai.
               Be to, ieškovė prašo Bendrojo Teismo konstatuoti, kad atsakovė ieškovės atžvilgiu veikė neteisėtai tiek, kiek tai susiję su ekspertų paskyrimu, o dėl to buvo padaryta nesutartinės žalos.